4. Riik kavatseb hakata nimeserverite tasandil  piirama ligipääsu välismaistele netikasiinodele. Kõlab absurdsena hakata interneti tsenseerima. Võibolla mõnes teises riigis või teisel ajal oleks see normaalne, aga praeguses Eestis!? Jällegi luuakse ohtlik pretsedent. Ja kindlasti tuleks tähele panna, et siinsamas on üks ettevõte, mis annab tööd c.a. 400 inimesele ja kaudselt veel paljudele - see ettevõte ei saaks normaalselt toimida, kui Eestist poleks lubatud ligipääs väljamaistele netikasiinodele. Selle firma omanikud võiks homme päev need 400 inimest  lahti lasta ja kolida suvalisse teise riiki. Riik on loonud tingimused, et tööandjal poleks muret sellise lükke tegemisel.